Na temelju članka 46. Statuta Grada Šibenika («Službeni glasnik Grada Šibenika» broj 8/10, 5/12 i 2/13), gradonačelnik grada Šibenika donosi

**ZAKLJUČAK**

**o organizaciji manifestacije 12. Susret gradova i općina – prijatelja djece**

# Grad Šibenik, u suradnji s Savezom društva Naša djeca Hrvatske - Središnjim odborom akcije „Gradovi i općine prijatelji djece“, Društvom „Naša djeca“ Šibenik i osnovnim školama grada Šibenika, 12. svibnja 2018. godine u gradu Šibeniku organizira 12. Susret gradova i općina – prijatelja djece.

#

1. Sredstva za organizaciju manifestacije 12. Susreta gradova i općina – prijatelja djece bit će isplaćena na teret Razdjela 3; Glave: 3-1 Upravni odjel za društvene djelatnosti, 150507 Zdravstvena zaštita, 15050703 Grad prijatelj djece, 3811 Tekuće donacije u novcu Proračuna Grada Šibenika za 2018. godinu ( “Službeni glasnik Grada Šibenika“, broj 9/17 ).
2. Određuju se Društvo Naša djeca Šibenik za nositelja realizacije organizacijskog tehničkog i dijela financijskog programa 12. Susreta gradova i općina – prijatelja djece u ime Grada Šibenika.

5. Ovaj Zaključak stupa na snagu danom donošenja i bit će objavljen u «Službenom

 glasniku Grada Šibenika».

KLASA: 612-0118-01/01

URBROJ: 2182/01-05/1-18-2

Šibenik, 7. veljače 2018.

GRADONAČELNIK

Željko Burić, dr. med.

Dostaviti:

1. Upravni odjel za društvene

 djelatnosti ( ovdje )

2. Upravni odjel za financije (ovdje)

3. Dokumentacija – ovdje

4. Društvo Naša djeca Šibenik

 Mira Jušić, predsjednica Društva

6. Arhiv – ovdje

**Grad Šibenik, Trg palih branitelja Domovinskog rata 1, 22000 Šibenik, OIB 55644094063,** kojeg zastupa gradonačelnik Željko Burić, dr.med. (u daljnjem tekstu: Grad)

i

**Društvo Naša djeca Šibenik,** Kralja Zvonimira 44, 22000 Šibenik**,** OIB: 08735755853**,**

kojeg zastupa predsjednica Mira Jušić (u daljnjem tekstu: Korisnik)

sklopili su 8. veljače 2018. godine

**UGOVOR**

 **o korištenju sredstava Grada Šibenika**

**Članak 1.**

Na temelju proračuna Grada Šibenika za 2018. godinu (Službeni glasnik Grada Šibenika 9/17) i Zaključka Gradonačelnika Grada Šibenika o organizaciji manifestacije „12. Susret gradovai općina – prijatelja djece“ (Službeni glasnik Grada Šibenika“ 1/18) Grad će Korisniku osigurati sredstva u iznosu od

**9. 000 kuna (devettisućakuna)**

za organizaciju manifestacije „12. Susret gradova i općina – prijatelja djece“

**Članak 2.**

Sredstva iz članka 1. ovog ugovora bit će isplaćena u na žiro-račun Korisnika HR4124110061100014948 otvorenog kod Jadranske banke d.d. Šibenik do 12. svibnja 2018. godine.

**Članak 3.**

Korisnik se obvezuje dobivena sredstva iz Članka 1. ovog Ugovora koristiti namjenski a u svrhu realizacije jednodnevne manifestacije „12. susreta gradova i općina prijatelja djece“ koja će biti održana u Šibeniku 15.veljače 2018. godine.

**Članak 4.**

Korisnik se obvezuje Gradu dostaviti financijsko izvješće o utrošenim sredstvima mjesec dana po završetku programa, a najkasnije do kraja lipnja 2018. godine. Izvješće treba sadržavati opis izvršenog programa manifestacije te preslike računa i obračun svih troškova sa specifikacijom onih plaćenih sredstvima Grada.

**Članak 5.**

Ukoliko Korisnik nenamjenski koristi sredstva, ne izvrši program ili ne podnese odgovarajuće izvješće, dužan je vratiti primljena sredstva Gradu zajedno s pripadajućom zakonskom kamatom, u roku od 30 dana od dana primitka pisane obavijesti od strane Grada o povratu sredstava.

**Članak 6.**

Korisnik je obvezan sudjelovati u programima od interesa za Grad Šibenik, na poziv Grada.

**Članak 7.**

Grad Šibenik ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovornog projekta/programa. Ugovorne strane suglasne su da eventualne sporove koji bi proizašli iz ovog ugovora, a koje ne bi mogli sporazumno riješiti, rješava nadležni sud u Šibeniku.

**Članak 8.**

Ovaj ugovor sastavljen je od tri (3) istovjetna primjerka, od kojih jedan (1) primjerak zadržava Korisnik, a dva (2) primjerka Grad.

**Članak 9.**

Ovaj ugovor stupa na snagu danom potpisivanja.

PREDSJEDNICA GRADONAČELNIK

Mira Jušić Željko Burić, dr.med.

 KLASA: 612-0118-01/01

 URBROJ: 2182/01-05/1-18-3

 Šibenik, 8. veljače 2018.